Xorazmda 23 yashar qiz otasini pichoqlab qo‘ydi

1996-yilda tug‘ilgan D.M otasi B.Q. bilan janjallashib qolib, oshxona pichog‘i bilan unga tashlandi. Bu haqda Jinoyat ishlari bo‘yicha Xorazm viloyat sudi ma’lum qildi.

B.Q. olgan og‘ir tan jarohati oqibatida tuman tibbiyot birlashmasida vafot etdi.
Jinoyat ishlari bo‘yicha Yangibozor tuman sudi raisi Sh.Xo‘janiyozov raisligida o‘tkazilgan sud muhokamasida ushbu jinoiy ish ko‘rib chiqildi. Sudlanuvchi D.M.ning ayolligi, yoshligi, turmushga chiqmaganligi, marhum otasining qiziga nisbatan nojo‘ya xatti-harakatlari va shu bilan bog‘liq oilasidagi nosog‘lom muhitning ta’siri inobatga olinib, unga nisbatan 3 yil muddatga ozodlikdan mahrum etish jazosi tayinlandi.